stanford-oval/wikipedia huggingface dataset:
ฟอกซ์ทรอต
ตัวละคร

โรเจอร์ ฟอกซ์ - พ่อบ้านของครอบครัวฟอกซ์ เป็นพนักงานออฟฟิศ ชอบเล่นหมากรุกและดูกีฬา หลายๆ ครั้งที่เล่นกีฬาและจะบาดเจ็บกลับมาเสมอ โรเจอร์มักจะถูกเปรียบเทียบความฉลาดกับเจสันอยู่บ่อยๆ
แอนเดรีย "แอนดี" ฟอกซ์ - แม่บ้านของครอบครัวฟอกซ์ อาชีพเป็นนักเขียนอิสระ เป็นแม่บ้านที่ดูแลทุกอย่างในบ้านตั้งแต่อาหารการกิน ที่จะเน้นอาหารสุขภาพมีแต่ผักให้ลูกๆเสมอ ที่เจสันพยายามหาวิธีเลี่ยงตลอดเวลา และแอนดีมักจะมีปัญหาเรื่องการปรับฮีตเตอร์ในบ้าน ในทุกช่วงฤดูหนาว ที่จะไม่ให้คนอื่นปรับอุณหภูมิเพื่อประหยัดไฟ
ปีเตอร์ ฟอกซ์ - พี่ชายคนโตของบ้าน กำลังเรียนอยู่ในระดับไฮสคูล ปกติจะใส่หมวกเบสบอลอยู่ตลอดเวลา รักการเล่นกีฬา และรักการกินอาหารทุกชนิดและกินจุมาก นิสัยจะไม่ชอบทำงานบ้านและจะโยนให้น้องทำ
เพจ ฟอกซ์ - พี่สาวคนที่สองของบ้าน ได้เริ่มเข้าเรียนปีแรก นิสัยจะคล้ายกับปีเตอร์ และนิสัยจะเหมือนสาววัยรุ่นทั่วไป ที่ชอบแฟชัน ชอบดารา และมักจะทะเลาะกับเจสันอยู่บ่อยๆ
เจสัน ฟอกซ์ - น้องชายคนสุดท้องของบ้าน เป็นเด็กเรียนประจำบ้าน ฉลาดเหลือเชื่อมีความสามารถในการเขียนโปรแกรม ความสามารถคณิตศาสตร์ ที่เก่งที่สุดในบ้าน ซึ่งปีเตอร์จะชอบเอาไปเปรียบเทียบกับพ่อประจำ เจสันบางทีจะชอบพูดภาษาคอมพิวเตอร์กับคนอื่นตามลักษณะของเด็กเรียนทั่วไป ที่คนอื่นจะฟังไม่รู้เรื่อง(และก็ไม่สนใจ) เจสันมีข้อด้อยที่ไม่ค่อยรู้จักวิธีเข้าสังคม
ควินซี - อีกัวนาสัตว์เลี้ยงของเจสัน มีนิสัยชอบกัดของใช้ของเพจเป็นประจำ โดยเฉพาะโปสเตอร์ดารา
แหล่งข้อมูลอื่น

Foxtrot.com
Universal Press Syndicate FoxTrot Page เก็บถาวร 2005-04-08 ที่ เวย์แบ็กแมชชีน
การ์ตูนช่องฟอกซ์ทรอต เก็บถาวร 2005-10-26 ที่ เวย์แบ็กแมชชีน
วัดพรหมสาคร

| วัดพรหมสาคร |
| --- | --- |

ชื่อสามัญ: วัดพรหมสาคร, วัดบางพุทรา
ที่ตั้ง: ตำบลบางพุทรา อำเภอเมืองสิงห์บุรี จังหวัดสิงห์บุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดพรหมสาคร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางพุทรา อำเภอเมืองสิงห์บุรี จังหวัดสิงห์บุรี
วัดพรหมสาครสร้างขึ้นประมาณ พ.ศ. 2360 แต่สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2390 เดิมชื่อ วัดบางพุทรา (ใต้ร้าง) สันนิษฐานว่าตั้งชื่อตามถิ่นฐานเพราะว่าบริเวณนั้นเป็นทุ่งโล่งมีต้นพุทรามาก และมีข้อสันนิษฐานว่าที่ตั้งวัดเคยเป็นที่ตั้งของที่ว่าการอำเภอพรหมที่ย้ายมาจากบ้านจวนเก่า ประมาณ พ.ศ. 2451 พระราชโอรสในพระบาทสมเด็จพระจุลจอมเกล้าเจ้าอยู่หัวพระองค์หนึ่งเสด็จสวรรคต  และได้นิมนต์พระสงฆ์รูปหนึ่งจากวัดบางพุทราไปเทศนาธรรม หลังจากเทศนาธรรมแล้ว พระบาทสมเด็จพระจุลจอมเกล้าเจ้าอยู่หัว ได้พระราชทานธรรมาสน์ ขันสาคร และสิ่งของอื่น ๆ เพื่อนำกลับวัด จึงน่าจะเป็นที่มาของ "วัดพรหมสาคร" วัดได้รับพระราชทานวิสุงคามสีมา เมื่อ พ.ศ. 2400
อาคารเสนาสนะที่สำคัญ ได้แก่ อุโบสถกว้าง 12 เมตร ยาว 32 เมตร สร้างเมื่อ พ.ศ. 2517 ภายในอุโบสถประดิษฐานพระประธานปางสุโขทัยบริสุทธิ์ ปั้นโดยอาจารย์ ขำเดช ช่างหลวง วิหารกว้าง 6 เมตร ยาว 12 เมตร มีลักษณะเป็นอาคารเก่าสมัยประดิษฐานพระพุทธรูปหมู่ปูนปั้นทรงเครื่องแบบกษัตริย์ และพระพุทธรูปศิลปะอยุธยา ศาลาการเปรียญกว้าง 14.50 เมตร ยาว 28.70 เมตร สวดมนต์กว้าง 10.70 เมตร ยาว 16.75 เมตร กุฎิสงฆ์จำนวน 16 หลัง เป็นอาคารครึ่งตึกครึ่งไม้และเป็นอาคารเก่าทรงปั้นยาสมัยโบราณ 1 หลัง และหอระฆังกว้าง 3 เมตร ยาว 3.45 เมตร นอกจากนี้บริเวณวัดยังมีต้นยางขนาดใหญ่
วัดพรหมสุวรรณ (จังหวัดฉะเชิงเทรา)

| วัดพรหมสุวรรณ |
| --- | --- |

ที่ตั้ง: ตำบลคลองนา อำเภอเมืองฉะเชิงเทรา จังหวัดฉะเชิงเทรา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดพรหมสุวรรณ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองนา อำเภอเมืองฉะเชิงเทรา จังหวัดฉะเชิงเทรา มีเนื้อที่ 17 ไร่ 3 งาน 9 ตารางวา
วัดพรหมสุวรรณตั้งวัดเมื่อ พ.ศ. 2484 ได้รับพระราชทานวิสุงคามสีมาเมื่อวันที่ 16 สิงหาคม พ.ศ. 2500 เขตวิสุงคามสีมากว้าง 30 เมตร ยาว 60 เมตร ได้รับพระราชทานวิสุงคามสีมาครั้งหลังวันที่ 7 พฤศจิกายน พ.ศ. 2554 สำหรับอุโบสถหลังที่ 2
วัดเริ่มก่อสร้างถาวรวัตถุใหม่ในสมัยหลวงพ่อพระครูสุวรรณพรหมาภิรักษ์ ท่านได้สร้างอุโบสถ ศาลาการเปรียญ ศาลาธรรมสังเวช บูรณะซ่อมแซมแล้วเสร็จในสมัยพระครูวินัยธรโสรัจจะ ปุญญผโล ท่านยังได้สร้างซุ้มประตูวัด กำแพงแก้ว วิหารบูรพาจารย์กุฏิรับรอง บูรณะซ่อมแซมศาลาไม้ หอระฆัง
รายนามเจ้าอาวาส

พระอธิการสมัย
พระอธิการเชื่อม
พระครูสุวรรณพรหมาภิรักษ์ (บุญไท ฉันทกโร)
พระคูวินัยธรโสรัจจะ ปุญญผโล (ปธ.3)
ยูเอสเอส จอห์นปอลโจนส์ (ดีดีจี 53)

| --- | --- |
ยูเอสเอส จอห์นพอลโจนส์อ่าวเปอร์เซีย
ประวัติ
สหรัฐอเมริกา
ชื่อ:  ไทย : ยูเอสเอส "จอห์น พอล โจนส์"  อังกฤษ : USS John Paul Jones' 
ตั้งชื่อตาม: John Paul Jones
ผู้ให้บริการ:  กองทัพเรือสหรัสอเมริกา
Ordered: 25 กันยายน ค.ศ.1987
รางวัล: 25 กันยายน ค.ศ.1987
อู่เรือ: Bath Iron Works
ปล่อยเรือ: 8 สิงหาคม ค.ศ.1990
เดินเรือแรก: 26 ตุลาคม ค.ศ.1991
เข้าประจำการ: 18 ธันวาคม ค.ศ.1993
ท่าจอด: ฐานทัพเรือซานดิเอโก แคลิฟอร์เนีย
รหัสระบุ: DDG-53
คำขวัญ: In Harm's Way
สถานะ: ประจำการ
สัญลักษณ์: 
ลักษณะเฉพาะ
ชั้น::  เรือพิฆาต อาร์ลี - เบิร์ก
ประเภท::  เรือพิฆาต
ขนาด (ระวางขับน้ำ)::  6,900 ตัน (ปกติ),   9,000 ตัน (เต็มพิกัด)
ความยาว::  154 เมตร
ความกว้าง::  20 เมตร
กินน้ำลึก::  9.4 เมตร
ระบบขับเคลื่อน::  4 เจเนอรัลอิเลคทริค LM2500-30 แก๊ส เทอร์ไบน์,2 เพลา,ให้กำลัง 100,000 แรงม้า (75 MW)
ความเร็ว::  มากกว่า 30 นอต (56 กิโลเมตร/ชั่วโมง)
พิสัยปฏิบัติการ::  8,100 กิโลเมตร ที่ความเร็ว 37 กม./ชม.
ลูกเรือ::  เจ้าหน้าที่ 33 คน  ผู้ช่วยตำแหน่งต่างๆ 38 คน  ลูกเรือ 210 คน
ระบบตรวจการและปฏิบัติการ::  AN/SPY-1 เรดาร์ 3 มิติ   AN/SPS-67(V) 2 เรดาร์ค้นหาผิวน้ำ   AN/SPS-73(V)12 เรดาร์ค้นหาผิวน้ำ   AN/SQS-53C Sonar Array   AN/SQR-19 Tactical Towed Array Sonar   AN/SQQ-28 LAMPS III Shipboard System
สงครามอิเล็กทรอนิกส์และเป้าลวง::  AN/SLQ-32(V)2 ระบบสงครามอิเลคทรอนิก  AN/SLQ-25 Nixie Torpedo Countermeasures  MK 36 MOD 12 ระบบปล่อยเป้าลวง  AN/SLQ-39 CHAFF Buoys
ยุทโธปกรณ์::  1 × 29 ท่อยิง, 1 × 61 ท่อยิง Mk 41 ระบบแท่งยิงแนวดิ่ง กับ 90 × อาร์ไอเอ็ม-156,เอสเอ็ม-2, บีจีเอ็ม-109 โทมาฮอร์ก หรือ อาร์ยูเอ็ม-139 VL-ขีปนาวุธแอสรอค  1 × Mark 45 5/54 นิ้ว (127/54 มม)  2 × ปืนกล 25 มม  4 × .50 คาลิเบอร์ (12.7 มม)  2 × 20 มม ระบบป้องกันระยะประชิดฟาลังซ์  2 × Mk 32 ท่อยิงตอปิโดแฝดสาม
อากาศยาน::  1  เฮลิคอปเตอร์เอสเอช-60 ซีฮอว์ก
ยูเอสเอส จอห์นพอลโจนส์ (ดีดีจี 53) เป็นเรือลำที่ 3 ในเรือพิฆาตชั้นอาร์ลี - เบิร์ก และเป็นเรือลำแรกในคลาสที่มีฐานประจำการอยู่ทางชายฝั่งตะวันตก ชื่อ จอห์น พอล โจนส์ มาจาก กัปตัน จอห์น พอล โจนส์ ในสงครามปฏิวัติอเมริกา เรือลำนี้ปัจจุบันเป็นส่วนหนึ่งของกองเรือพิฆาตที่ 23
การปรากฏตัวในสื่อบันเทิง

เรือจอห์นพอลโจนส์ ได้เป็นฉากหลักในการถ่ายทำภาพยนตร์เรื่อง แบทเทิลชิบ ร่วมกับ ยูเอสเอส แซมป์สัน และ เจดีเอส เมียวโกะ ทำลายยานเอเลี่ยนได้ 3 ลำและจมลงในภายหลัง
แหล่งข้อมูลอื่น

US Navy: USS John Paul Jones เก็บถาวร 2015-07-18 ที่ เวย์แบ็กแมชชีน เว็บไซต์ทางการ
วัดพรหมสุวรรณสามัคคี

| วัดพรหมสุวรรณสามัคคี |
| --- | --- |

ที่ตั้ง: เลขที่ 8 อัสสัมชัญ 23 แขวงบางไผ่ เขตบางแค กรุงเทพมหานคร 10160
ประเภท: วัดราษฎร์
นิกาย: มหานิกาย
พระประธาน: พระพุทธเทพศรีสุขติโลกนาถ
เจ้าอาวาส: พระมหาทีฆทัศน์ ธีรภทฺโท ป.ธ.7
 สถานีย่อยพระพุทธศาสนา
วัดพรหมสุวรรณสามัคคี  เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางไผ่ เขตบางแค กรุงเทพมหานคร
วัดพรหมสุวรรณสามัคคีสร้างขึ้นเมื่อปี พ.ศ. 2516 โดยพระครูพรหมสรโกศล และผู้ทีจิตศรัทธาริ่เริ่มสร้างวัด คือ พ่อเติมและแม่จ่าง พรมจีน ถวายที่ดินร่วมกับ นางสุภาพ จีนสมุทร นางสมพร กับน้อย และนางสาวอรุณ จีนสมุทร ต่อมาเมื่อ พ.ศ. 2519 นายพรหม สุวรรณคดี ได้นิมนต์พระครูพรหมสรโกศล มาเป็นประธาน ได้รับอนุญาตสร้างวัดเมื่อวันที่ 22 มิถุนายน พ.ศ. 2519 กระทรวงศึกษาธิการประกาศเป็นวัดที่ถูกต้องตามกฎหมายเมื่อวันที่ 27 สิงหาคม พ.ศ. 2517 ชื่อของวัดนั้นได้ใช้นามสกุลผู้ถวายที่ดิน คือพรหม จากพรมจีน คำว่า สุวรรณ จากซิ้วสุวรรณ ผู้เป็นบิดา มารดา ของนางสุภาพ จีนสมุทร นางสมพร กับน้อย ผู้รับมรดกเป็นที่ดินจากบิดาซึ่งได้ถวายเป็นที่ก่อสร้างวัด และคำว่า สามัคคี หมายถึงการพร้อมเพรียงร่วมแรงร่วมใจ ในการสร้างวัดนี้ วัดได้รับพระราชทานวิสุงคามสีมาเมื่อวันที่ 15 พฤศจิกายน พ.ศ. 2519
อาคารเสนาสนะ ได้แก่ อุโบสถกว้าง 7 เมตร ยาว 18 เมตร สร้างเมื่อ พ.ศ. 2520 ภายในประดิษฐานพระประธานนามว่า พระพุทธเทพศรีสุขติโลกนาถ หน้าตักกว้าง 59 นิ้ว และมีภาพจิตรกรรมฝาผนัง มีกำแพงแก้วโดยรอบ กุฏิสงฆ์จำนวน 5 หลัง หอสวดมนต์กว้าง 12 เมตร ยาว 16 เมตร สร้างเมื่อ พ.ศ. 2524 พื้นปูหินอ่อน ศาลาการเปรียญกว้าง 12 เมตร ยาว 18 เมตร สร้างเมื่อ พ.ศ. 2519 วิหารพระสามสมัย อาคารเรียนพระปริยัติธรรม ศาลาพลับพลาอนุสรณ์ หอระฆัง ศาลาบำเพ็ญกุศล ฌาปนสถาน
รายนามเจ้าอาวาส

พระครูพรหมสรโกศล (กุศล มหาวีโร)
พระมหาทีฆทีศน์ ธีรภทฺโท ป.ธ.7
วินเทจ

วินเทจ หรือ วินทิจ (vintage) (ออกเสียง วิน-ทา-จิ) อาจหมายถึง
วินเทจ (ไวน์) ขั้นตอนหนึ่งในการทำไวน์
วินเทจ (แฟชั่น) กระแสแฟชั่นย้อนยุค ของการออกแบบในทุกแขนงรวมถึงเครื่องแต่งกาย เช่น ยีนขาม้า กางเกงขาก้วยพันทับด้วยผ้าขาวม้า ใส่เสื้อยัน ตัดผมหน้าม้า เป็นต้น
ลักษณะที่ดูเก่า หรือย้อนยุค เช่น
การแต่งกายวินเทจ การแต่งกายด้วยแฟชั่นยุคก่อน
อาหารวินเทจ เช่น การเคี้ยวหมากพลู สูบใบจาก การดื่มสาโท ใช้ไม้ข่อยขัดฟัน
รถวินเทจ รถยนต์ในช่วงปี ค.ศ. 1839-1930
วินเทจ (อัลบั้ม) อัลบั้มเพลงของผ่องศรี วรนุช
วัดถ้ำกระบอก

| วัดถ้ำกระบอก |
| --- | --- |

ที่ตั้ง: ตำบลขุนโขลน อำเภอพระพุทธบาท จังหวัดสระบุรี
ประเภท: วัดราษฎร์
นิกาย: มหานิกาย
เจ้าอาวาส: พระอธิการ วิเชียร กิตฺติวณฺโณ
 สถานีย่อยพระพุทธศาสนา
วัดถ้ำกระบอก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ตำบลขุนโขลน อำเภอพระพุทธบาท จังหวัดสระบุรี เป็นสถานที่รักษาคนไข้ติดยาเสพติดที่มีชื่อเสียง
ประวัติ

วัดถ้ำกระบอกก่อตั้งในชื่อ สำนักสงฆ์ถ้ำกระบอก เมื่อ พ.ศ. 2500 โดยหลวงพ่อใหญ่ (แม่ชีเมี้ยน ปานจันทร์) พระอาจารย์จำรูญ ปานจันทร์ และพระอาจารย์เจริญ ปานจันทร์ พร้อมด้วยคณะสงฆ์กลุ่มหนึ่งที่จำพรรษาอยู่ที่วัดคลองเม่าธรรมโกศล จังหวัดลพบุรี ได้เดินธุดงค์มา ซึ่งเป็นกิจวัตรที่ปฏิบัติกันมาโดยตลอดทุกปี ได้พิจารณาว่าที่ถ้ำกระบอก สงบเงียบเหมาะเป็นที่ปฏิบัติกิจของสงฆ์ จึงได้ตั้งสำนักสงฆ์ที่นี่
ต่อมาใน พ.ศ. 2513 พระอาจารย์จำรูญ ปานจันทร์ เป็นผู้นำคณะสงฆ์ถ้ำกระบอกและได้บริหารงานการบำบัดรักษาผู้ติดยาเสพติด จนกระทั่งใน พ.ศ. 2518 ได้รับรางวัลแมกไซไซ สาขาบริการสาธารณะ ใน พ.ศ. 2524 พระอาจารย์เจริญ ปานจันทร์ ได้กลับมาพำนักที่สำนักสงฆ์ถ้ำกระบอกอีกครั้งหนึ่ง และได้ช่วยพระอาจารย์จำรูญ ปานจันทร์บริหารงาน ได้สร้างถาวรวัตถุ เช่น กุฏิสงฆ์ สร้างโบสถ์ วิหาร และด้านสาธารณูปโภค ส่วนในด้านการบำบัดรักษาผู้ติดยาเสพติดยังอยู่ในความรับผิดชอบของพระอาจารย์ จำรูญ ปานจันทร์ จนพระอาจารย์จำรูญได้ลาสังขาร พระอาจารย์เจริญจึงได้ เป็นผู้นำคณะสงฆ์ถ้ำกระบอก
สำนักสงฆ์ถ้ำกระบอกได้รับประกาศตั้งเป็นวัดถ้ำกระบอกใน พ.ศ. 2555 ได้รับพระราชทานวิสุงคามสีมาใน พ.ศ. 2558 โดยมีพระอธิการ วิเชียร กิตฺติวณฺโณ เป็นเจ้าอาวาสรูปแรก
การบำบัดผู้ติดยาเสพติด

โปรแกรมรักษาใช้เวลา 15 วัน โดยผู้ติดยาจะมาได้เพียงแค่ครั้งเดียวในชีวิต ใน 5 วันแรก คนไข้จะได้รับการบำบัดด้วยการดื่มยาสมุนไพร แล้วดื่มน้ำตามเยอะ ๆ จนอาเจียนออกมา จากนั้นไปอบตัวด้วยสมุนไพร เพื่อลดความตรึงเครียด และขับพิษออกจากร่างกาย จากนั้นอีก 10 วัน จะเป็นการพักฟื้น ปรับสภาพกายและจิตใจ ด้วยการฟังธรรม ทำกิจกรรมสันทนาการ ฝึกอาชีพ เป็นต้น อีสเวสต์ดีทอกซ์ (East-West Detox) ของอังกฤษ เคยรายงานว่า ทำให้ผู้ติดยาเสพติดหายขาดได้ถึง 90 เปอร์เซ็นต์ บีบีซีนิวส์ระบุว่าผู้ติดยาเสพติดที่เข้ามาบำบัดกับวัดถ้ำกระบอก สามารถหายและไม่หวนกลับไปใช้ยาอีกภายในระยะเวลา 1 ปี โดยอ้างอิงจากผลสำรวจของมหาวิทยาลัยออกซ์ฟอร์ดและมหาวิทยาลัยควีนส์ ประเทศอังกฤษ
ในช่วง 10 ปีแรก สำนักสงฆ์ถ้ำกระบอกรับบำบัดผู้ติดยาเสพติดราว 27,000 คน ปัจจุบันวัดถ้ำกระบอกรับรักษาผู้ติดยาเสพติดทุกประเภท และเปิดรับคนทุกเชื้อชาติและศาสนา จนถึง พ.ศ. 2563 รับผู้ป่วยมาแล้วกว่า 1 แสนคน แต่ละปีมีผู้ป่วยมารับการรักษาเฉลี่ยปีละกว่า 1 พันคน โดยมีผู้ป่วยชาวต่างประเทศราวร้อยละ 10–15 ซึ่งโดยมากเป็นชาวยุโรป ผู้ป่วยที่มาที่วัดเสพติดยาบ้ามากเป็นอันดับ 1
วัดถ้ำคีรีวิหาร

| วัดถ้ำคีรีวิหาร |
| --- | --- |

ชื่อสามัญ: วัดถ้ำคีรีวิหาร, วัดคีรีวิหาร
ที่ตั้ง: ตำบลเขากอบ อำเภอห้วยยอด จังหวัดตรัง
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดคีรีวิหาร เดิมชื่อ วัดหาร ตั้งอยู่ที่ บ้านวัดคีรีวิหาร หมู่ที่ 7 ตำบลเขากอบ อำเภอห้วยยอด จังหวัดตรัง
ภายในวัดถ้ำคีรีวิหารเป็นสภานที่เก็บพระพิมพ์ดินดิบ ภายในถ้ำห้องที่ห้ามีพระพิมพิ์ดินดิบวางซ้อนทับไว้บนพื้นจำนวนมาก มีอยู่สามชนิด ได้แก่ พระพิมพ์ดินดิบรูปวงรีคล้ายลูกไข่ พระพิมพ์ดินดิบมีรูปพระนารายณ์สี่กรอยู่กลาง มีเทวดาล้อมแปดองค์ พระพิมพ์ดินดิบรูปกลีบบัวมีรูปพระนารายณ์สี่กรองค์เดียวใหญ่ พระพิมพ์ดินดิบรูปแผ่นอิฐมีรูปพระนารายณ์สองกรอยู่กลาง มีสาวกหรือเทวดาสองข้าง
พระพิมพ์ดินดิบมีอยู่สองปาง ได้แก่ พระพุทธรูปปางเทศนาประทับนั่งตรงกลางล้อมรอบด้วยพระพุทธรูปปางต่าง ๆ อีกแปดองค์ และรูปพระโพธิสัตว์นั่ง
วัดถ้ำเขาสาย ตั้งอยู่ใกล้กับวัดคูหาแกงอำเภอห้วยยอด หรือชาวบ้านเรียกว่า วัดหูแกง ภายในถ้ำถ้ำเขาสายมีรูปพระโพธิสัตว์สองกรนั่งห้อยพระบาท (พระพุทธรูปปางนั่งเรือ) รูปพระโพธิสัตว์ยืน รูปพระพุทธเจ้านั่งขัดสมาธิพระพุทธรูปปางสมาธิ) เช่นเดียวกับที่พบภายในถ้ำเขาสาย
วัดถ้ำเขาสาย ตั้งอยู่ใกล้กับถ้ำเขาขาวได้พบพระพิมพ์ดินดิบรูปพระโพธิสัตว์อวโลกิเตศวร เช่นเดียวกับที่พบภายในถ้ำเขาสาย
ตราหนังสือแบบพิมพ์พระคาถา

พุทธศตวรรษที่ 14 สมัยศรีวิชัย ได้พบอักษรจารึกบนแผ่นศิลาวงกลมเขียนด้วยภาษาสันสกฤต อักษรเทวนาครี ใช้เป็นตราหนังสือแบบพิมพ์พระคาถาเย ธมมา ที่ใช้พิมพ์คู่กับพระพุทธรูปและพระโพธิสัตว์ศรีวิชัย
ตราหนังหสือมีแบบพิมพ์ต่างกันแต่ตัวหนังสือ ได่แก่เย ธรมา เห ตุปฺรภวา เห ตุ  เตษา ตถาคโต หฺยวทต เตษำ จโย นิโรธ วาที มหา ศฺรมณ แปลว่า ธรรมทั้งหลายใดมีเหตุเป็นแดนเกิดก่อน พระตถาคตเจ้าได้ตรัสแล้ว ซึ่งเหตุแห่งธรรมเหล่านั้น และความดับใดแห่งธรรมเหล่านั้น พระมหาสมณเจ้าตรัสอย่างนี้โดยปรกติ
แหล่งข้อมูลอื่น

7°47′56″N 99°32′56″E﻿ / ﻿7.79879°N 99.54888°E﻿ / 7.79879; 99.54888
แผนที่และภาพถ่ายทางอากาศของ วัดถ้ำคีรีวิหาร
แผนที่ จาก มัลติแมป โกลบอลไกด์ หรือ กูเกิลแผนที่
ภาพถ่ายทางอากาศ จาก เทอร์ราเซิร์ฟเวอร์
ภาพถ่ายดาวเทียม จาก วิกิแมเปีย
วัดพระขาว

| วัดพระขาว |
| --- | --- |

ที่ตั้ง: ตำบลพระขาว อำเภอบางบาล จังหวัดพระนครศรีอยุธยา
ประเภท: วัดราษฎร์
นิกาย: มหานิกาย
พระพุทธรูปสำคัญ: หลวงพ่อขาว
เจ้าอาวาส: หลวงพ่อสมุห์สุนทร สุนฺทโร
 สถานีย่อยพระพุทธศาสนา
วัดพระขาว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระขาว อำเภอบางบาล จังหวัดพระนครศรีอยุธยา  เนื้อที่ตั้งวัดมีเนื้อที่ 19 ไร่ 2 งาน ทิศตะวันตกมีแม่น้ำเจ้าพระยาไหลผ่าน
วัดพระขาวสันนิษฐานว่าสร้างในสมัยกรุงศรีอยุธยา สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2250 โดยเมื่อ พ.ศ.2540 ทางวัดได้ทำการก่อสร้างอุโบสถหลังใหม่ทดแทนหลังเดิม ซึ่งชำรุดทรุดโทรมทำการก่อสร้างเสร็จ และได้รับพระราชทานวิสุงคามสีมาเมื่อ พ.ศ. 2543 ภายในอุโบสถมีภาพจิตรกรรมฝาผนังแบบประเพณี เช่น พุทธประวัติ ไตรภูมิ มารผจญ ทศชาติชาดก และภาพทวารบาล
ปูชนียวัตถุที่สำคัญ คือ หลวงพ่อขาว เป็นพระประธานในอุโบสถปั้นด้วยปูนมาแต่โบราณสมัยกรุงศรีอยุธยา หน้าตักกว้างประมาณ 4 ศอก สูงประมาณ 5 ศอก เป็นพระพุทธรูปปางมารวิชัยสีขาวทั้งองค์ นอกจากนั้นยังมีสังขารที่ยังคงไม่ได้เน่าเปื่อยของ หลวงปู่ทิม อัตตะสันโต หรือ พระคุณเจ้าหลวงพ่อ พระครูสังวรสมณกิจ ประดิษฐานที่ศาลาเรือนไม้ ท่านมรณภาพเมื่อวันที่ 22 มีนาคม พ.ศ. 2552 บริเวณศาลาเรือนไม้อีกหลังเป็นที่ประดิษฐานรูปหล่อพระบาทสมเด็จพระจุลจอมเกล้าเจ้าอยู่หัว
รายนามเจ้าอาวาส

พระครูทัตม
พระครูทรัพย์
พระอาจารย์ปลั่ง
พระอาจารย์กลึง
พระอาจารย์ติ่ง
พระครูสังวรสมณกิจ (หลวงปู่ทิม อตฺตสนฺโต)
หลวงพ่อสมุห์สุนทร สุนฺทโร
พระเจ้าบรมวงศ์เธอ กรมพระพิพิธโภคภูเบนทร์

| พระเจ้าบรมวงศ์เธอ กรมพระพิพิธโภคภูเบนทร์ |
| --- | --- |
พระเจ้าบรมวงศ์เธอ ชั้น 2 พระองค์เจ้าชั้นเอก
ประสูติ: 8 ตุลาคม พ.ศ. 2337
สิ้นพระชนม์: 27 เมษายน พ.ศ. 2399 (61 ปี)
หม่อม: 4 คน
ราชสกุล: พนมวัน
ราชวงศ์: จักรี
พระบิดา: พระบาทสมเด็จพระพุทธเลิศหล้านภาลัย
พระมารดา: เจ้าจอมมารดาศิลา ในรัชกาลที่ 2
พระเจ้าบรมวงศ์เธอ กรมพระพิพิธโภคภูเบนทร์ (8 ตุลาคม พ.ศ. 2337 – 27 เมษายนพ.ศ. 2399) มีพระนามเดิมว่า พระองค์เจ้าพนมวัน ประสูติเมื่อวันพุธ เดือน 11 ขึ้น 14 ค่ำ ปีขาล ฉศก จุลศักราช 1156 ตรงกับวันที่ 8 ตุลาคม พ.ศ. 2337 เป็นพระราชโอรสในพระบาทสมเด็จพระพุทธเลิศหล้านภาลัย ประสูติแต่เจ้าจอมมารดาศิลา (สกุลเดิม ณ บางช้าง; มารดาชื่อ ฟักทอง ราชินิกุล ณ บางช้าง; ตาชื่อ ขุนสนิทภิรมย์ ซึ่งเป็นบุตรของเจ้ามุก ส่วนยายชื่อเชียง บุตรีของเจ้าแทนและเจ้ามุก โดยเจ้าแทนมีศักดิ์เป็นพระชนกทอง หรือพระชนกในสมเด็จพระอมรินทราบรมราชินี)
พระเจ้าบรมวงศ์เธอ กรมพระพิพิธโภคภูเบนทร์ เป็นต้น ราชสกุล "พนมวัน" พระบาทสมเด็จพระพุทธเลิศหล้านภาลัย ทรงพระกรุณาโปรดเกล้าฯ สถาปนาขึ้นเป็น กรมหมื่นพิพิธภูเบนทร และได้ทรงกำกับกรมพระนครบาล
วันที่ 25 พฤษภาคม พ.ศ. 2375 พระบาทสมเด็จพระนั่งเกล้าเจ้าอยู่หัว ทรงพระกรุณาโปรดเกล้าฯ ให้เลื่อนกรมขึ้นเป็น กรมขุนพิพิธภูเบนทร และโปรดเกล้าฯ ให้กำกับกรมคชบาล ต่อมาในรัชสมัยพระบาทสมเด็จพระจอมเกล้าเจ้าอยู่หัว ทรงพระกรุณาโปรดเกล้าฯ เลื่อนกรมขึ้นเป็นกรมพระพิพิธโภคภูเบนทร์นเรนทรสุริยวงศ์ อิศวรพงศพรพิพัฒนศักดิรัตนธำรง คุณาลงกฎเกียรติวิบุลย อดุลยเดชบพิตร ในวันที่ 25 สิงหาคม พ.ศ. 2394
กรมพระพิพิธฯ ทรงกำกับ กรมพระนครบาล (เวียง) ระหว่างรัชกาลที่ 2 ถึงรัชกาลที่ 3 โดยมีการโปรดฯ ให้กำกับกรมพระคชบาลเพิ่มอีกหนึ่งกรมอีกด้วย โดยกรมทั้งสองต่างเป็นกรมสำคัญที่มีผู้คนสังกัดมากทั้งสองกรม
พระองค์ประทับอยู่ที่วังท้ายหับเผย (วังที่ 1) และสิ้นพระชนม์ในรัชสมัยพระบาทสมเด็จพระจอมเกล้าเจ้าอยู่หัว เมื่อวันจันทร์ เดือน 5 แรม 8 ค่ำ ปีมะโรง อัฐศก จุลศักราช 1218 ตรงกับวันที่ 27 เมษายน พ.ศ. 2399 สิริพระชันษา 62 ปี
ณ เดือน 4 ขึ้น 11 ค่ำ วันพฤหัสบดีที่ 5 มีนาคม พ.ศ. 2400 เจ้าพนักงานได้อัญเชิญพระศพ พระเจ้าบรมวงศ์เธอ กรมพระพิพิธโภคภูเบนทร์ มาลงเรือเอกไชยที่หน้าวัดพระเชตุพน เวลา 2 ยามเศษ แห่หามไปเข้าเมรุผ้าขาวที่หลังวัดอรุณราชวราราม พระบาทสมเด็จพระจอมเกล้าเจ้าอยู่หัวทรงพระกรุณาโปรดเกล้าฯ ให้มีการมหรสพ 2 วัน 2 คืน พระราชทานพระโกศทองใหญ่ (เมื่อชักพระศพ) และได้เสด็จพระราชดำเนินพระราชทานเพลิงพระศพ ณ เดือน 4 ขึ้น 13 ค่ำ วันเสาร์ที่ 7 มีนาคม พ.ศ. 2400
พระประวัติ

พระเจ้าบรมวงศ์เธอ กรมพระพิพิธโภคภูเบนทร์ มีพระอนุชาและพระภคินีร่วมเจ้าจอมมารดา 5 พระองค์ ได้แก่
พระเจ้าบรมวงศ์เธอ พระองค์เจ้าวงศ์ ประสูติ ณ วันอังคาร เดือน 8 ปีกุน พ.ศ. 2334 สิ้นพระชนม์ในรัชกาลที่ 4
พระเจ้าบรมวงศ์เธอ กรมพระพิทักษเทเวศร์ ประสูติ ณ วันพุธ เดือน 6 ขึ้น 4 ค่ำ ปีมะเมีย พ.ศ. 2341 สิ้นพระชนม์ในรัชกาลที่ 4 เมื่อวันพฤหัสบดี เดือน 5 แรม 13 ค่ำ ปีกุน พ.ศ. 2406 ทรงเป็นต้นราชสกุลกุญชร
พระเจ้าบรมวงศ์เธอ กรมหลวงภูวเนตรนรินทรฤทธิ์ ประสูติ ณ วันอาทิตย์ เดือน 7 ขึ้น 12 ค่ำ ตรงกับวันที่ 24 พฤษภาคม ปีระกา ตรีศก 1213 พ.ศ. 2344 ทรงเป็นต้นราชสกุลทินกร
พระเจ้าบรมวงศ์เธอ พระองค์เจ้าอินทนิล ประสูติ ณ วันพุธ เดือน 11 ขึ้น 6 ค่ำ ปีชวด พ.ศ. 2347 สิ้นพระชนม์ในรัชกาลที่ 5 เมื่อปีวอก พ.ศ. 2419 พระชันษา 65 ปี
ความเกี่ยวข้องกับการสืบราชสมบัติ

ในพระราชปรารภของพระบาทสมเด็จพระนั่งเกล้าเจ้าอยู่หัว ถึงพระบรมวงศ์ผู้ทรงอาวุโส ช่วงใกล้จะเสด็จสวรรคตนั้น พระนามของกรมขุนพิพิธฯ นั้นปรากฏอยู่ในรายชื่อเจ้านายสี่พระองค์ที่ทรงหมายจะให้สืบราชสมบัติต่อจากพระองค์ โดยรายชื่อดังกล่าวมีชื่ออยู่ด้วยกัน 4 พระองค์ ประกอบด้วย
ท่านฟ้าใหญ่ (พระบาทสมเด็จพระจอมเกล้าเจ้าอยู่หัว)
ท่านฟ้าน้อย (พระบาทสมเด็จพระปิ่นเกล้าเจ้าอยู่หัว)
กรมขุนเดช (กรมขุนเดชอดิศร พระองค์เจ้ามั่ง ต่อมาในรัชกาลที่ 4 สถาปนาเป็น กรมสมเด็จพระเดชาดิศร หรือ สมเด็จพระเจ้าบรมวงศ์เธอ กรมพระยาเดชาดิศร)
กรมขุนพิพิธฯ (พระเจ้าบรมวงศ์เธอ กรมพระพิพิธโภคภูเบนทร์)
กรมพระพิพิธฯ มีเจ้ากรม และจางวาง เป็นพวกราชินิกุลบางช้างพระญาติพระวงศ์ รวมทั้งข้าหลวงคนน้ำข้าในกรมอีกมาก ครั้นเมื่อปลายรัชกาลที่ 3 ครั้งทรงพระประชวรจวนจะเสด็จสวรรคต กรมพระพิพิธฯ ท่านมีข้าในกรมมากมาย ซึ่งส่วนมากเป็นเชื้อสายพวกบางช้างดังกล่าว เมื่อคราวสมเด็จพระบวรราชเจ้ามหาศักดิพลเสพ สวรรคต พวกข้าในกรมก็เคยหวังกันไว้ว่าเจ้านายจะได้เป็นกรมพระราชวังบวรสถานมงคลฯ กรมพระพิพิธฯ จึงทรงพระวิตกว่า หากเปลี่ยนรัชกาลไม่ว่าท่านพระองค์ใดจะเสด็จขึ้นครองราชย์ แต่อำนาจก็คงอยู่ที่เจ้าพระยาพระคลัง (สมเด็จเจ้าพระยาบรมมหาประยุรวงศ์) และพระยาศรีพิพัฒน์ (สมเด็จเจ้าพระยาบรมมหาพิชัยญาติ) ซึ่งอาจจะพาลหาเหตุเอาผิดกับท่าน กรมพระพิพิธฯ จึงทรงระดมผู้คนพวกข้าในกรมที่อยู่ข้างนอกเข้ามาอยู่ในวัง ข้าในกรมของท่านมีมากมายดังกล่าวพากันเข้ามาอยู่ระวังรักษาพระองค์ล้นหลามจนต้องไปอาศัยนอนวัดโพธิ์ที่อยู่ใกล้ ๆ ความทราบถึงเจ้าพระยาพระคลังจึงได้ไปเฝ้าปรับความเข้าใจ เหตุการณ์ก็สงบเรียบร้อย กรมพระพิพิธฯ ปล่อยข้าในกรมกลับไปหมด
ดนตรีปี่พาทย์และการละคร

กรมพระพิพิธฯ นั้น โปรดดนตรีปี่พาทย์และการละครเป็นอย่างมาก โดยทรงมีทั้งวงปี่พาทย์ และละครนอก ในช่วงรัชกาลที่ 2 และ ละครใน ในช่วงรัชกาลที่ 3 ในพระนิพนธ์เรื่อง "ตำนานละคร" ของ สมเด็จพระเจ้าบรมวงศ์เธอ กรมพระยาดำรงราชานุภาพ กล่าวว่า ฯ กรมพระพิพิธฯ ทรงมีวงปี่พาทย์ผู้ชายวงหนึ่ง ซึ่งเป็นปี่พาทย์เครื่องใหญ่สำหรับทำรับเสภา คือประกอบการเล่นเสภา โดยเป็นพระราชนิยมใน พระบาทสมเด็จพระพุทธเลิศหล้านภาลัย รัชกาลที่ 2 และ ในสมัยรัชกาลที่ 3 แม้ละครของหลวงไม่มี แต่ก็มีละคร อย่างละครหลวงของเจ้านาย และขุนนางใหญ่โตถึง 11 และ โรง 1 ใน 11 คือ ละครฯ โรงของ กรมพระพิพิธโภคภูเบนทร์ ซึ่งว่ากันว่า กระบวนรำสวยงามดีกว่าโรงอื่น ๆ ทั้งนั้น
การศึก

ในปี พ.ศ. 2369 เกิดศึกเจ้าอนุวงศ์ ยกทัพเข้ามายึดนครราชสีมา ในรัชกาลที่ 3 พระบาทสมเด็จพระนั่งเกล้าเจ้าอยู่หัว โปรดฯ ให้กรมขุนพิพิธฯ เป็นแม่ทัพบัญชาการกองทัพ ตั้งทัพสกัดตามชายทุ่ง ตั้งแต่ สามเสน ถึงทุ่งวัวลำพอง (หัวลำโพง) โค้งออกตามชายทุ่งบางกะปิ ไปจรดแม่น้ำเจ้าพระยา กรมพระพิพิธฯ เป็นแม่ทัพทรงตั้งกองบัญชาการอยู่ที่บริเวณวัดแหลม (วัดแหลม หรือ บางที ก็เรียกว่า "วัดไทรทอง" เนื่องด้วยคงมีต้นไทรใหญ่อยู่ในวัดเป็นจำนวนมาก ซึ่งต่อมาวัดแหลม ได้เปลี่ยนชื่อมาเป็น "วัดเบญจมบพิตรดุสิตวนารามราชวรวิหาร") ทรงวางแนวรบที่สองตามแนวกำแพง พระนครด้านนอก (คลองบางลำภูโค้งไปตามคลองโอ่งอ่าง) แต่กองทัพเวียงจันทน์ พ่ายแพ้กองทัพไทยทุกด้านที่ยกเข้ามา ยังไม่ทันบุกเข้ามาถึงพระนคร
หลังศึกเจ้าอนุวงศ์สงบ กรมพระพิพิธฯ จึงทรงชักชวนเจ้าพี่เจ้าน้องให้ร่วมกันบูรณะวัดแหลม ทรงสร้างพระเจดีย์เรียงรายไว้หน้าวัด 5 องค์ ถึงรัชกาลที่ 4 จึงโปรดเกล้าฯ พระราชทานนามวัดว่า "วัดเบญจบพิตร" หมายถึงวัดของเจ้านาย 5 พระองค์
ต่อมาถึงรัชกาลที่ 5 พระบาทสมเด็จพระพุทธเจ้าหลวง ทรงซื้อที่ดินราษฎรทางด้านสวนในบริเวณใกล้กับวัดเบญจบพิตร เพื่อทรงสร้างวังส่วนพระองค์ ทรงพระราชดำริว่า วัดเบญจบพิตร นั้น ทรุดโทรมแล้ว จึงทรงถวายที่ดินเป็นที่วิสุงคามสีมา สร้างวัดเบญจบพิตรขึ้นใหม่ ให้งดงามพร้อมสรรพเป็นวัดใหญ่ พระราชทานนามให้ใกล้เคียงชื่อเดิมว่า "วัดเบญจมบพิตร" เติม "ม" ลงไป มีความหมายว่า วัดที่พระเจ้าแผ่นดินพระองค์ที่ 5 ทรงสร้าง
พระโอรส-พระธิดา

พระองค์มีหม่อม 4 คน คือ หม่อมน่วม หม่อมจับ หม่อมตาด และหม่อมไม่ปรากฏนาม โดยมีพระโอรสและพระธิดา ดังต่อไปนี้
หม่อมเจ้าหญิงนารี พนมวัน
หม่อมเจ้าหญิงประดับ พนมวัน
หม่อมเจ้าหญิงสำอาง พนมวัน
หม่อมเจ้าไม่ปรากฏพระนาม มีหม่อมตาดเป็นมารดา
หม่อมเจ้าชายไม่ปรากฏพระนาม
หม่อมเจ้าหญิงประไภย พนมวัน (สิ้นชีพิตักษัยเมื่อวันที่ 13 มิถุนายน พ.ศ. 2444 พระราชทานเพลิง ณ วัดสระเกศ เมื่อวันที่ 1 กันยายน พ.ศ. 2444)
หม่อมเจ้าชายชิด พนมวัน ในรัชกาลที่ 4 ทรงได้รับสถาปนาขึ้นเป็นพระวรวงศ์เธอ พระองค์เจ้าชิดเชื้อพงศ์ (21 มกราคม พ.ศ. 2362 – 21 ตุลาคม พ.ศ. 2422)
หม่อมเจ้าหญิงเลียบ พนมวัน เป็นชายาในพระเจ้าบรมวงศ์เธอ กรมหลวงภูวเนตรนรินทรฤทธิ์
หม่อมเจ้าชายนพคุณ พนมวัน มีโอรส คือ
หม่อมราชวงศ์ฉาย พนมวัน (หม่อมดำรงรามฤทธิ์)
หม่อมเจ้าชายยินดี พนมวัน มีโอรสและธิดา คือ
หม่อมราชวงศ์ยัน พนมวัน (หม่อมอนุยันต์ศิริวงศ์)
หม่อมราชวงศ์หญิงผ่อง พนมวัน สมรสกับหม่อมราชวงศ์เชื้อ พนมวัน (หม่อมดำรงรามฤทธิ์)
หม่อมราชวงศ์หญิงเติม พนมวัน
หม่อมเจ้าชายปรีดา พนมวัน มีโอรส คือ
หม่อมราชวงศ์ผิว พนมวัน (หม่อมทศทิศฦาเดช)
หม่อมราชวงศ์เชื้อ พนมวัน (หม่อมดำรงรามฤทธิ์) หม่อมราชวงศ์หญิงผ่อง พนมวัน มีโอรสธิดา คือ
หม่อมหลวงปราโมทย์ พนมวัน
หม่อมหลวงสวัสดิ์ พนมวัน
หม่อมหลวงชด พนมวัน
หม่อมหลวงแถม พนมวัน (หลวงทรงศักดา)
หม่อมหลวงเอื้อน พนมวัน
หม่อมหลวงแดง พนมวัน
หม่อมราชวงศ์สิทธิ พนมวัน (พระสิทธิสราวุธ)
หม่อมเจ้าชายเจียก พนมวัน (สิ้นชีพิตักษัยเมื่อ พ.ศ. 2449)
พระเกียรติยศ

| ธรรมเนียมพระยศของ พระเจ้าบรมวงศ์เธอ กรมพระพิพิธโภคภูเบนทร์ |
| --- | --- |
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
พระเกียรติยศ > พระอิสริยยศ

หม่อมเจ้าพนมวัน (8 ตุลาคม พ.ศ. 2337 - พ.ศ. 2349)
พระเจ้าหลานเธอ พระองค์เจ้าพนมวัน (พ.ศ. 2349 - 7 กันยายน พ.ศ. 2352)
พระเจ้าลูกยาเธอ พระองค์เจ้าพนมวัน (7 กันยายน พ.ศ. 2352 - พ.ศ. 2356)
พระเจ้าลูกยาเธอ กรมหมื่นพิพิธโภคภูเบนทร (พ.ศ. 2356 - 21 กรกฎาคม พ.ศ. 2367)
พระเจ้าน้องยาเธอ กรมหมื่นพิพิธโภคภูเบนทร (21 กรกฎาคม พ.ศ. 2367 - 25 พฤษภาคม พ.ศ. 2375)
พระเจ้าน้องยาเธอ กรมขุนพิพิธโภคภูเบนทร (25 สิงหาคม พ.ศ. 2375 - 2 เมษายน พ.ศ. 2394)
พระเจ้าพี่ยาเธอ กรมขุนพิพิธโภคภูเบนทร (2 เมษายน พ.ศ. 2394 - 25 สิงหาคม พ.ศ. 2394)
พระเจ้าพี่ยาเธอ กรมพระพิพิธโภคภูบนทร (25 สิงหาคม พ.ศ. 2394 - 27 เมษายน พ.ศ. 2399)
ภายหลังสิ้นพระชนม์
พระเจ้าบรมวงศ์เธอ กรมพระพิพิธโภคภูเบนทร (1 ตุลาคม พ.ศ. 2411)
ลิอ๋อง

ขุนพลและขุนนางของจ๊กก๊ก
| ลิอ๋อง (หลี่ เฟิง) |
| --- | --- |
李豐

เจ้าเมืองจูถี (朱提太守 จูถีไท่โฉ่ว)
ดำรงตำแหน่ง ค.ศ. 234 (234) หรือหลังจากนั้น – ค.ศ. ? (?)
กษัตริย์: เล่าเสี้ยน
ผู้ช่วยมหาดเล็ก (從事中郎 ฉงชื่อจงหลาง)
ดำรงตำแหน่ง ค.ศ. 231 (231) – ค.ศ. 234 (234) หรือหลังจากนั้น
กษัตริย์: เล่าเสี้ยน
แม่ทัพภูมิภาคและผู้ตรวจการทัพอำเภอกังจิว (江州都督督軍 เจียงโจวตูตูตูจฺวิน)
ดำรงตำแหน่ง ค.ศ. 230 (230) – ค.ศ. 231 (231)
กษัตริย์: เล่าเสี้ยน
หัวหน้ารัฐบาล: จูกัดเหลียง
 
ข้อมูลส่วนบุคคล
เกิด: ไม่ทราบ นครหนานหยาง มณฑลเหอหนาน
เสียชีวิต: ไม่ทราบ
บุพการี: ลิเงียม (บิดา)
อาชีพ: ขุนนาง

ลิอ๋อง หรือ ลิหลวง มีชื่อในภาษาจีนกลางว่า หลี่ เฟิง (จีน: 李豐; พินอิน: Lǐ Fēng) เป็นขุนพลและขุนนางของรัฐจ๊กก๊กในยุคสามก๊กของจีน เป็นบุตรชายของลิเงียม